Covid-19-gevalle neem weer toeArgieffoto bloot ter illustrasie. (Foto: Unsplash) Suid-Afrika het teen Sondagaand altesaam 3 762 911 bevestigde Covid-19-gevalle gehad en 3 222 nuwe gevalle is aangemeld. Die jongste positiwiteitskoers is 16,7%. Nog vyf sterftes is aangeteken, waarvan twee die afgelope 24 tot 48 uur bevestig is. Dit bring die algehele sterftesyfer op 100 303 te staan. ŉ Totaal van 19 325 nuwe toetse vir Covid-19 is gedoen, waaronder 11 474 (59,4%) in die private sektor en 7 851 (40,6%) in die openbare sektor. Die meeste nuwe gevalle is in Gauteng (54%), gevolg deur KwaZulu-Natal (25%), die Wes-Kaap (10%), Mpumalanga (3%), die Oos-Kaap, die Vrystaat en Noordwes (2% elk) en die Noord-Kaap en Limpopo (1% elk). Nuwe gevalle per provinsie: Gauteng: 1 727 KwaZulu-Natal: 818 Wes-Kaap: 333 Mpumalanga: 83 Oos-Kaap: 68 Vrystaat: 68 Noordwes: 63 Noord-Kaap: 29 Limpopo: 21